Metamorphoses (Paulus Nicolaus)
Metamorphoses est liber carminum poetarum quam in linguam Latinam Paulus Nicolaus poeta Flandro-Belgicus convertit, farrago bilinguis, quae viginti quattuor carmina e variis linguis Europaeis continet, cum translatione Latina in praepostera facie paginae posita. Paulus Nicolaus carmina Latine reddidit variorum auctorum, inter quos: Shakesperius, Vondelius, Goethius, Guido Cumpanio, Hoelderlinus, Nervalius, Rimbaldus. Hi versus Vondelii de Constantino filio mortuo sic Latine exprimuntur a Paulo Nicolao : Constantinus puerinus Cherubinus desuper Ridet vana haec humana Carmen quod Guido Cumpanio de pluvia cecinit sic Latine sonat: Non pluit, sed salivat quasi tactilis temptanti humiditas, par pulveri et pelli palpitanti Sic melopoea Van Ostaijen: Sub luna labitur longum flumen. Sic lilium aquaticum in carmine poetae Van Eeden: Nunc meditans quiescit in aqua nec iam desiderat. . . . Hic liber editus est prima vice ad finem anni 1991 apud Ben Hosman in eius famoso typographeo privato cui nomen Regularium Prelum, sito in Frisia in vico Sonnega. Huic libro pretioso sunt 64 paginae in prima editione. Primae editionis anni 1991, electronice et non iam typis plumbeis impressae, edita sunt tantummodo 24 exemplaria; secundae editionis 25 exemplaria in lucem prodierunt.